Wikidata Donetsk
Res apud Vicidata repertae:Donetsk: insigneDonetsk: insigne
*Civitas*: Ucraina  
*Locus*: 48°0′32″N 37°48′15″E  
*Numerus incolarum*: 929 063  
*Zona horaria*: UTC+2, UTC+3  
Situs interretialis  
*Nomen officiale*: Донецьк
**Gestio**

*Praefectus*: Alexey Kulemzin  
*Procuratio superior*: Donetsk Hromada  

**Geographia**

*Superficies*: 358 chiliometrum quadratum  
*Regiones urbanae*: Voroshylovskyi District (Donetsk), Budyonny Raion, Kalinin Raion, Kyiv District, Kirovskyi District, Donetsk, Kuibyshevskyi District, Donetsk, Leninskyi District, Petrovsky District, Donetsk, Proletarskyi Raion  
*Territoria finitima*: Makiivka  

**Coniunctiones urbium**

*Urbes gemellae*: Nidrosia, Vilna, Tarentum, Baucum, Sefelda, Caroloregium, Pittsburgum, Moscua, Narva, Katovicum, Rostovia ad Tanaim, Cytaea, Bathys, Homel, Sympheropolis, Udinium, Philippopolis, Ostravia, Kurscha  

**Tabula aut despectus**

Donetsk: situsDonetsk: situs

|  |  |
| --- | --- |
|  | **Suademus, ut haec pagina ad "Fornaces (ad fluvium Istrianum)" moveatur.**
Sententiam tuam, quaesumus, profer in pagina disputationis.

English languageEnglish language English
It is proposed to move this page to Fornaces (ad fluvium Istrianum). Please give your opinion on the talk page.

DeutschDeutsch Deutsch
Es wurde vorgeschlagen, diese Seite nach Fornaces (ad fluvium Istrianum) zu verschieben. Um Stellungnahme auf der Diskussionsseite wird gebeten.

EsperantoEsperanto Esperanto
Rekomendatas la movo de tiu ĉi paĝo al Fornaces (ad fluvium Istrianum). Vi estas petata komenti prie en la diskutejo.
 |

*Vide etiam paginam discretivam:* Donetsk (discretiva)

**Donetsk** vel **Fornaces** (Russice Донецк, tr. *Doneck*, Ucrainice Донецьк, tr. *Donec'k*) est urbs ad Istrianum fluvium in oriente Ucrainae regione sita. Abest quinquaginta chiliometra a Russia, centum chiliometra a Palude Maeotide. Decies fere centena milia hominum urbem Donetsk incolunt. Est caput regionis Donetskensis et ab anno 2014 mense Aprili etiam caput rei publicae popularis Donetskensis, quae invita civitate Ucrainica condita est (et ab administratione eius ut contra leges aestimata).

Historia urbis
--------------

Cum apud vicum Alexandrovkam anno 1820 repertus esset carbo, fodinae ibi instructae sunt. Sergius Kočubej, cui imperii Russici administratores mandaverant, ut in Russia meridiana institueret officinam, in qua tigna ferrea ad vias ferratas apta conficerentur, mandatum anno 1869 Ioanni Hughes, qui in Vallia natus erat, viginti quattuor milibus nummorum Britannicorum vendidit. Ioannes Hughes prope vicum Alexandrovka officinam ferrariam instruxit atque operarii eo loco domicilium collocaverunt. Qui locus a nomine Ioannis Hughes, qui Russice *Juz* (Джон Юз) vocabatur, appellatus est *Juzovka* (Юзовка). Ineunte saeculo vicesimo quinquaginta fere milia hominum in oppido *Juzovka* habitabant. Anno 1922 nomen urbis ita mutatum est, ut in honorem Iosephi Stalin *Stalino* appellaretur. Anno 1961 eadem urbs *Donetsk* a fluvio Donetz denominata est. In illo secundo magno bello, quod saeculo vicesimo gestum est, urbs magnum detrimentum cepit. Post bellum urbs refecta est. Anno 1978 decies centena milia incolarum assecuta est.

Donesci multi Russi habitant; plurimi incolae lingua Russica utuntur. Die 7 Aprilis anno 2014 Donetsk caput rei publicae popularis Donetskensis declaratum est. Die 11 Maii eodem anno adversa Ucrainae moderatorum voluntate populo eligendi optio data est, utrum regio Donetskensis pars Ucrainae maneret, an civitas sui iuris fieret; nonaginta fere centesimae incolarum civitatem sui iuris optaverunt. Post duos menses exercitus Ucrainae Donetsk oppugnare coepit.

* Juzovka anno 1872*Juzovka* anno 1872
* Juzovca exeunte saeculo XIX aut ineunte XX*Juzovca* exeunte saeculo XIX aut ineunte XX
* Juzovka anno 1872: fornax alta*Juzovka* anno 1872: fornax alta
* Juzovka: carbonis fodina et officina, in qua carbo coquitur*Juzovka*: carbonis fodina et officina, in qua carbo coquitur
* Aedificium in portu aerio Donetskensi (imago mense Aprili anno 2014 facta)Aedificium in portu aerio Donetskensi (imago mense Aprili anno 2014 facta)
* Aedificium in portu aerio Donetskensi bello civili corruptum (imago mense Octobri anno 2014 facta)Aedificium in portu aerio Donetskensi bello civili corruptum (imago mense Octobri anno 2014 facta)

De scholis
----------

In urbe Donetsk sunt nunnullae scholae superioris gradus, in quorum numerantur:

* Universitas Nationalis Donetskensis (Russice *Донецкий национальный университет,* Ucrainice *Донецький національний університет*), anno 1937 instututa;
* Universitas Nationalis Technica Donetskensis (Russice *Донецкий национальный технический университет,* Ucrainice *Донецький національний технічний університет*), anno 1921 instututa.

De cultiore vitae usu
---------------------

Inter alia theatra est theatrum operaticum Donetskense, in quo anno 1941 facto omnium primum editum est *Ioannes Susanin,* opera Michaelis Glinkae. Odeum symphoniacorum factum est anno 1930.

De ludis
--------

Donetsk nobilitatus est saltu cum pertica (Sergii Bubka gratia), pila pedibusque (globorum *Sachtar Donetsk* et *Metalurh Donetsk* gratia), orbiculo baculoque super glaciem (globi *Donbas Donetsk* gratia), pila corbique (globi *Donetsk* gratia).

Imagines urbis
--------------

* Media urbsMedia urbs
* Calmius fluviusCalmius fluvius
* Theatrum operaticumTheatrum operaticum

Notae
-----

1. ↑  EPHEMERIS: De Ucraina et Russia agitur Bruxellis, necnon *Donetzk*, vide: A. Cappelli *Agaricus*, p. 238
2. ↑  Alexii Scatebrani *Initia eloquentiae Latinae* (*Солопов А.И.* Начала латинской стилистики. М. 2008), p. 470.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Donetsk** spectant. |

|  |  |
| --- | --- |
|  | **Situs geographici et historici:** *Locus*: 48°0′32″N 37°48′15″E • *OpenStreetMap* • *GeoNames* • Store norske Lexikon • Treccani • Большая российская энциклопедия • Encyclopædia Britannica |